 Diinta Islaamkuna ma oggola in cid aan Eebbe ahayn la caabudo ama addoon loo noqdo aad caabuddid, waase in la noqdaa culimo toosan marba haddaad Kitaabka akhriyeysaan ama baranaysaan, Eebbana ma faraayo in laga yeesho malaaigta iyo Nabiyada ilaahyo, Eebbana gaalnimo ma faraayo cidna, waxayna soo degeen aayaduhu mar gaalo Yuhuud iyo Nasaara ah ku dhaheen Nabiga ma waxaad noogu yeedhi inaan ku caabudno sidii Ciise loo caabuday, oo Nabigu yidhi, Eebbaan ka magangalay inaan caabudo wax kasoo hadhay. 